**УТВЪРЖДАВАМ: ....................**

**Валентин Карталов**

**/ДИРЕКТОР/**

*СЪС ЗАПОВЕД № РД 10-38/03. 10. 2022г.*

**УЧИЛИЩНА ПРОГРАМА**

**ЗА ПРЕДОСТАВЯНЕ НА РАВНИ ВЪЗМОЖНОСТИ И ЗА ПРИОБЩАВАНЕ НА ДЕЦА И УЧЕНИЦИ ОТ УЯЗВИМИ ГРУПИ**

**за учебната 2022-2023 година**

**в ПГТ“Алеко Константинов“ гр. Поморие**

**І. УВОД**

Настоящата програма цели да начертае целите и задачите на работа с деца и ученици от ПГТ "Алеко Константинов" и урежда взаимоотношенията между институциите, във връзка с предоставянето на приобщаващо образование.

Програмата е изготвена в съответствие с действащите стратегически и оперативни национални документи на централните ведомства, в изпълнение на държавната политика за предоставяне на равни възможности на всички български граждани и за приобщаване на децата и учениците от уязвими групи.

Училищната програма се базира на следната НОРМАТИВНА ОСНОВА :

* Закон за предучилищното и училищното образование;
* Наредба за приобщаващото образование
* Стратегия за образователна интеграция на децата и учениците от етническите малцинства (2015 – 2020.);
* Рамкова програма за интегриране на ромите в българското общество (2010 – 2020 г.);
* Национална стратегия на Р. България за интегриране на ромите (2012 – 2020 г.);
* Закон за защита от дискриминация;
* Европейската конвенция за защита на правата на човека и основните свободи и първия допълнителен протокол към нея – 2000 г.
* Европейската социална харта/ревизирана/

Програмата включва редът и начините за оказване на обща и допълнителна подкрепа на всички деца и ученици, които имат необходимост от такива в ПГТ "Алеко Константинов", съобразно неговите лични интереси, потребности и нужди.

Уязвими групи в ПГТ "Алеко Константинов" са ученици, диагностицирани със специални образователни потребности, ученици в риск, ученици, застрашени или жертва на насилие, сираци и полусираци, други от различни етнически групи и др. с други идентифицирани нужди.

**Анализ на училищната среда**

Създалата се през последните години пъстра картина ученици от различни националности, вероизповедания, различни традиции и културни норми. Това налага изграждането на нов комплекс от умения за общуване и познания за другите, за толерантност към тях и понякога и към самите себе си.

В училището се предприемат политики в областта на:

* умения за общуване с представители на различни култури
* съзнателно изграждане на толерантност:особено важно се оказва обучението на учителите като важен фактор при възпитанието на подрастващото поколение

Създават се условия за достъпна качествена грижа за децата в училищна възраст, така че техните родители да търсят възможности за образование или професионална реализация.

Ключовата роля на образованието за изграждането на една по-висока култура на толерантност и приобщаване: ранното образование, достъпно за всички, независимо от социално-икономическия им статус и интелектуалните им умения и възможности.

Обхващането на всяко дете с увреждане в училищната възраст в образователната система и изграждането на подкрепяща среда за него е основна дейност за достъп до качествено образование.

**ВОДЕЩИ ПРИНЦИПИ ПРИ РЕАЛИЗАЦИЯТА НА ПРОГРАМАТА**

* Равен достъп и приобщаване на всяко дете
* Равнопоставеност и недопускане на дискриминация
* Съхраняване на етнокултурното многообразие

**ЦЕЛИ НА ПРОГРАМАТА**

1. Пълноценна социализация на ученици с физически увреждания и ученициот

етнически малцинства.

1. Гарантиране на равен достъп до качествено образование за децата и ученици с физически увреждания и ученици от етнически малцинтва.
2. Съхраняване и развиване на културната идентичност на децата и учениците от етническите малцинства.

**II. Подкрепа на личностното развитие**

Подкрепата на личностното развитие се осъществява във връзка и в корелация с разработените областни стратегии за покрепа на личностното развитие, както и въз основа на анализ на необходимостта от обща и допълнителна подкрепа.

***2.1 Обща подкрепа***

За организиране на подкрепата на личностното развитие в "ПГТ Алеко Константинов" за координатор е определенa комисия, която изпълнява функциите си съобразно Наредба №8 за приобщаващото образование.

Общата подкрепа в ПГТ "Алеко Константинов" се осъществява от координатор, както и психолог при необходимост. Общата подкрепа е насочена към развитие на потенциала на всеки ученик. и включва екипна работа също така и между отделните специалисти и осигуряване или насочване към занимания по интереси. Заниманията по интереси могат да се организират от ПГТ "Алеко Константинов" или други центрове за личностно развитие.

Кариерното ориентиране, провеждано от консултант от кариерен център също е част от общата подкрепа на учениците от девети до последния клас за училището.

В ПГТ "Алеко Константинов" функционира училищна библиотека, ръководена от библиотекар/определен за целта служител, която чрез осъществяване на различни дейности представлява част от общата подкрепа на децата и учениците.

Описаните в ПУД морални и материални награди също са част от предоставяната от ПГТ " Алеко Константинов" в обща подкрепа.

Общата подкрепа включва и други дейности, подробно описани в Наредба за приобщаващото образование.

***2.2. Допълнителна подкрепа***

Учениците за които може да се поиска оценка на способностите са от следните уязвими групи:

- със специални образователни потребности – в началото на учебната година

- в риск

Допълнителната подкрепа се осъществява въз основа на направена оценка на индивидуалните способности от определен ученик или психолог при необходимост.

Допълнителната подкрепа включва:

- работа с ученик по конкретен случай

-осигуряване на достъпна архитектурна среда

-специализирани средства

Допълнителната подкрепа се реализира чрез план за действие за всеки конкретен ученик и часа за консултации за дадената система. Родителите задължително се включват в плана за действие като активни участници в дейностите.

Оценката на способностите на ученика се извършва от специално назначен екип от специалисти, съобразно с потребностите му, като след това се потвърждава от Регионален център за подкрепа на приобщаващото образование.

Ако Регионалният център препоръча допълнителна подкрепа, но родителите откажат, ПГТ "Алеко Константинов" уведомява отдел „Закрила на детето“ към ССП по местоживеене на детето с цел социалните служби да окажат съдействие и ако се налага помощ на родителите за осъзнаване на нуждите на детето.

При необходимост се изработва индивидуална учебна програма по съответните учебни предмети с цел по-лесното възприемане от ученика, а също така се изготвя и индивидуален учебен план.

**III. ПЛАН ЗА ДЕЙСТВИЕ ПО ПРОГРАМАТА**

|  |  |  |  |
| --- | --- | --- | --- |
| **Дейности** | **Срок** | **Отговорник** | **Забележка** |
| Идентифициране на ученици, които имат необходимост от обща подкрепа | постоянен | Координатор на екипа за оказване на подкрепа, клас-ни ръководители, учители |  |
| Екипна работа на учителите от даден клас | постоянен | класни ръководи-тели, учители | при необходимост |
| Определяне на координатор на екипа за оказване на подкрепа | до 01.10. 2022г. | Директор |  |
| Създаване на **картотека** на ученици нуждаещи се от обща и допълнителна подкрепа | до 10. 10. 2022г | Координатор на екипа |  |
| Изготвяне на оценката на индивидуалните потребности на учениците, записа-ни в картотеката. | до 15. 10. 2022г. | Координатор на екипа |  |
| Предлага на директора да утвърди план за подкрепа и списък на учениците, на които ще се предоставя допълни-телна подкрепа за личностно развитие въз основа на извършената оценка на индивидуалните им потребности | до 15. 10. 2022г. | Координатор на екипа |  |
| **награждаване** на ученици | Текущ | Директор, замест-ник-директор, класни ръководи-тели | при и по определен повод за поощре-ние |
| Идентифициране на ученици със СОП | целогодишно | класни ръководители, учители |  |
| Оценка на потребности на ученици със СОП | целогодишно | учители | не по-късно от 3 месеца след иден-тифициране на  нуждата |
| Превантивни мерки за недопускане отпадане от училище | целогодишно | Координатор на екипа за оказване на подкрепа, класни ръководители, учители |  |
| Стимулиране участието на деца и ученици от различни етнически групи в състезания | целодогодишно | учители |  |
| *Съвместни дейности Местна комисия за борба срещу противооб-ществените прояви на малолетни и непълнолетни /МКБППМН/* | *целогодишно, по график* | *УКБППМН, коор-динатор на екипа за оказване на подкрепа, дирек-тор, класни ръково-дители* |  |
| Обучение на педа-гогически специа-листи за работа в мултикултурна среда | по график, заложен в план за квали-фикация | директор |  |

**V**. **ЗАКЛЮЧЕНИЕ**

За изпълнението на Програмата важно значение има сътрудничеството между всички пряко ангажирани институциии, неправителствения сектор и обществен съвет. Всички участници в образователния процес (семейство,училище, институции, НПО) трябва да бъдат еднакво отговорни и ангажирани за постигането на поставените цели.

Настоящият документ е приет на заседание на Педагогическия съвет при ПГТ „Алеко Константинов“ – гр.Поморие с протокол № / и е отворен за промени и редакции във връзка с промяна на нормативни документи и по повод възникнали казуси.